Joachim Löw

Joachim «Jogi» Löw (født 3. februar 1960 i Schönau im Schwarzwald) er en tysk fotballtrener og tidligere fotballspiller. Han ledet landslaget til VM-gull i 2014.

Spillerkarriere 
Löw begynte å spille for 2. Bundesliga-klubben SC Freiburg i 1978. Han kom tilbake til klubben to ganger (i 1982 og 1985). I 1980 gikk Löw til VfB Stuttgart i Bundesliga, men fikk bare fire kamper for laget, uten å score mål. Sesongen 1981–82 spilte Löw for Eintracht Frankfurt (24 kamper, 5 mål), men gikk tilbake til Freiburg året etter. I 1982–83 scoret han 8 mål på 34 kamper, og i 1983–84 17 mål på 31 kamper i 2. Bundesliga. Deretter returnerte han til Bundesliga med Karlsruher SC, igjen uten suksess (2 mål på 24 kamper). Senere spilte han ytterligere fire sesonger for Freiburg (116 kamper, 38 mål). Löw avsluttet karrieren i Sveits, der han spilte for FC Schaffhausen (1989–1992) og FC Winterthur (1992–1994).

Trenerkarriere 
Löw startet trenerkarrieren for ungdomslaget til FC Winterthur, mens han fremdeles var aktiv som spiller. I 1994–95 var han spillende trener for FC Frauenfeld.

I 1995–96 var han assistenttrener for VfB Stuttgart under Rolf Fringer. Da Fringer overtok ansvaret for Sveits' landslag, overtok Löw etter hvert hovedansvaret. Laget vant den tyske cupen, og nådde året etter finalen i cupvinnercupen, Der de tapte 0–1 mot Chelsea. Dette året endte de på fjerdeplass i Bundesliga.

Löw forlot Stuttgart i juli 1998 for å trene Fenerbahçe SK. I oktober 1999  ble han trener for Karlsruher SC, men greide ikke å forhindre nedrykk til tredje divisjon, og ble oppsagt. Fra desember 2000 til mars 2001 var han trener for den tyrkiske klubben Adanaspor, men ble igjen oppsagt på grunn av manglende suksess. 

I oktober 2001 ble Löw trener for FC Tirol Innsbruck, og ledet klubben til østerriksk mesterskap i 2002. Samme år gikk klubben konkurs og ble oppløst, og Löw var igjen uten arbeid. Hans neste jobb var i Austria Wien (juni 2003 – mars 2004), før han overraskende ble ansatt som assistenttrener for det tyske landslaget under hovedtrener Jürgen Klinsmann 1. august 2004. 

Etter at Tyskland hadde vunnet bronsefinalen mot  under VM 2006, valgte Klinsmann å ikke fornye kontrakten. Löw ble utpekt til Tysklands nye forbundstrener. 

Löw oppnådde raskt imponerende resultater med landslaget, og Tyskland var blant de heteste favorittene foran EM 2008, der de gikk til finalen (som  vant 1-0). I 2010 tok landslaget VM-bronse. I 2012 tok landslaget EM-bronse. 

Joachim Löw fikk i 2013 forlenget sin kontrakt som landslagssjef til 2016.

I 2014 tok landslaget VM-gull i Brasil.

Han ga seg som landslagstrener for  etter EM i fotball 2021.

Referanser

Eksterne lenker 
 
 
  Statistikk hos det tyske fotballforbundet

Tyske fotballspillere
Tyske fotballtrenere
Trenere i Fotball-EM 2008
Trenere i Fotball-VM 2010
Trenere i Fotball-EM 2012
Trenere i Fotball-VM 2014
Trenere i Fotball-EM 2016
Trenere i Fotball-VM 2018
Trenere i Fotball-EM 2021
Fotballspillere for SC Freiburg
Fotballspillere for VfB Stuttgart 1893
Fotballspillere for Eintracht Frankfurt
Fotballspillere for Karlsruher SC
Fotballspillere for FC Schaffhausen
Fotballspillere for FC Winterthur
Fotballspillere for FC Frauenfeld
Fotballtrenere for VfB Stuttgart
Fotballtrenere for Fenerbahçe SK
Fotballtrenere for Karlsruher SC
Fotballtrenere for Adanaspor
Fotballtrenere for FC Tirol Innsbruck
Fotballtrenere for FK Austria Wien
Trenere for Tysklands herrelandslag i fotball
Personer fra Landkreis Lörrach